CELEX: 32014D0436
Language: lv
Date: 2014-07-04 00:00:00
Title: 2014/436/ES: Komisijas Īstenošanas lēmums ( 2014. gada 4. jūlijs ), ar ko nosaka Savienības finansiālo ieguldījumu to izdevumu segšanai, kuri Dānijai 2013. gadā radušies, finansējot ārkārtas pasākumus putnu gripas apkarošanai (izziņots ar dokumenta numuru C(2014) 4439)

8.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 199/7
            
         KOMISIJAS ĪSTENOŠANAS LĒMUMS
   (2014. gada 4. jūlijs),
   ar ko nosaka Savienības finansiālo ieguldījumu to izdevumu segšanai, kuri Dānijai 2013. gadā radušies, finansējot ārkārtas pasākumus putnu gripas apkarošanai
   
      
         (izziņots ar dokumenta numuru C(2014) 4439)
      
   
   (Autentisks ir tikai teksts dāņu valodā)
   
      (2014/436/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 3. panta 4. punktu un 4. panta 1. punktu,
   tā kā:
   
               (1)
            
            
               Saskaņā ar Eiropas Parlamenta un Padomes Regulas (ES, Euratom) Nr. 966/2012 (2) 84. pantu pirms izdevumu saistību uzņemšanās no Savienības budžeta iestāde vai institūcijas, kam iestāde ir deleģējusi pilnvaras, pieņem finansēšanas lēmumu, kurā nosaka ar izdevumiem saistītās darbības būtiskās sastāvdaļas.
            
         
               (2)
            
            
               Lēmumā 2009/470/EK ir izklāstītas procedūras, kas reglamentē Savienības finansiālo ieguldījumu īpašiem veterinārajiem pasākumiem, tostarp ārkārtas pasākumiem. Minētā lēmuma 4. panta 2. punktā ir paredzēti nosacījumi, kas jāievēro, lai saņemtu Savienības finansiālo ieguldījumu putnu gripas izskaušanai, bet minētā lēmuma 4. panta 3. punktā – to ārkārtas pasākumu izmaksu procentuālā daļa, kuri jāfinansē ar Savienības finansiālo ieguldījumu.
            
         
               (3)
            
            
               Komisijas Regulā (EK) Nr. 349/2005 (3) ir izklāstīti noteikumi par Savienības finansiālā ieguldījuma izmaksu ārkārtas pasākumiem, lai izskaustu dažas dzīvnieku slimības, arī putnu gripu. Minētās regulas 7. pantā ir norādīti dokumenti, kas finansiālā ieguldījuma pieprasītājai dalībvalstij jāiesniedz, un to iesniegšanas termiņš.
            
         
               (4)
            
            
               Komisijas Īstenošanas lēmumā 2013/775/ES (4) ir paredzēts Savienības finansiālais ieguldījums to izmaksu segšanai, kas Dānijai 2013. gadā radušās, veicot ārkārtas pasākumus putnu gripas apkarošanai. Saskaņā ar minētā īstenošanas lēmuma 1. panta 2. punktu Savienības finansiālā ieguldījuma summa ir jānosaka vēlākā lēmumā. Minētā īstenošanas lēmuma 2. pantā paredzēts, ka pirmais maksājums, ko izmaksās Dānijai, būs EUR 33 000,00.
            
         
               (5)
            
            
               Dānija 2014. gada 14. februārī iesniedza oficiālu atmaksāšanas pieprasījumu, finanšu pārskatu, apliecinājuma dokumentus, kā arī epidemioloģisko ziņojumu par katru saimniecību, kurā dzīvnieki tikuši nokauti un iznīcināti. Atmaksai pieprasītā summa ir EUR 67 667,39. Tomēr pēc iesniegto dokumentu pārbaudes tika uzskatīts, ka, ievērojot Regulas (EK) Nr. 349/2005 5. panta noteikumus, nav atlīdzināmi EUR 5 468,85.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma summa tādu izdevumu segšanai, kuri Dānijai 2013. gadā radušies, finansējot putnu gripas izskaušanas pasākumus, ir noteikta EUR 62 198,54 apmērā.
   2. pants
   Pārējā finansiālā ieguldījuma daļa, kas izmaksājama pēc pirmā izmaksātā maksājuma EUR 33 000,00 atskaitīšanas, ir EUR 29 198,54.
   3. pants
   Šis lēmums ir finansēšanas lēmums Regulas (ES, Euratom) Nr. 966/2012 84. panta nozīmē, un tas ir adresēts Dānijas Karalistei.
   
      Briselē, 2014. gada 4. jūlijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 155, 18.6.2009., 30. lpp.
   
   
      (2)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).
   
      (3)  Komisijas 2005. gada 28. februāra Regula (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (OV L 55, 1.3.2005., 12. lpp.).
   
      (4)  Komisijas 2013. gada 17. decembra Īstenošanas lēmums 2013/775/ES par Savienības finansiālo ieguldījumu ārkārtas pasākumiem putnu gripas apkarošanai Vācijā, Itālijā un Nīderlandē 2012. un 2013. gadā un Dānijā un Spānijā 2013. gadā (OV L 343, 19.12.2013., 44. lpp.).